Klubben har signert kontrakt ut 2022 med 18-åringen Victor Boniface.

- Vi har en fin gjeng som jobber hardt og godt sammen, så det er viktig for oss å finne de rette spillerne som kan komme utenfra og inn, fortalte sportslig leder Aasmund Bjørkan under pressekonferansen.

Det var i Nigeria Bjørkan la merke til Boniface for første gang.

- Vi har likt han helt siden han kom. Han er veldig ung, så han har masse å jobbe med, men vi føler at det er et potensiale der som vi synes er spennende.

- Han er en litt annen type spiss enn de vi allerede har, fortsatte Bjørkan.

Boniface selv er også fornøyd med signeringen.

- Jeg er veldig glad for å være her, sa han under livesendingen.

- Vi er veldige glade for å ha fått han med på laget, avslutter Bjørkan.

Fikk du ikke med deg livesendingen med denne spennende nyheten? Se den igjen her.